อายุ16 เป็นg6pd สามารถทานอาหารเสริมวิตามินซี 1000มกต่อวัน ทานร่วมกับอาหารเสริมวิตามินบีรวม ได้ไหมคะ
สวัสดีค่ะ G6PD คือโรคที่ผู้ป่วยจะมีเม็ดเลือดแดงแตกง่ายกว่าปกติ เป็นโรคทางพันธุกรรมอย่างหนึ่ง มักมีอาการตั้งแต่ยังเด็ก เช่นอาการตัวเหลือง ตาเหลืองในเด็กแรกคลอด โตขึ้นอาจมีภาวะซีดหรือเหลืองเป็นครั้งคราวเมื่อเจ็บป่วย หรือได้รับสารบางอย่างที่กระตุ้นทำให้เม็ดเลือดแดงแตกอาหารและยาที่ควรหลีกเลี่ยงเพราะอาจกระตุ้นให้เม็ดเลือดแดงแตกได้เช่น ถั่วปากอ้า พืชตระกูลถั่วที่มีผลเป็นฝัก เช่น ถั่วเหลือง ถั่วเขียว ถั่วฝักยาว ยากลุ่ม NSAIDs (ยาต้านการอักเสบที่ไม่ใช่สเตียรอยด์) ยาแอสไพริน ยาปฏิชีวนะบางชนิด เช่น ยากลุ่มซัลฟา หรือไนโตรฟูแรนโทอิน และ ยาต้านมาเลเรียบางชนิด เช่น ควินิน หรือควินิดีน สารเคมีที่ควรหลีกเลี่ยงเช่นลูกเหม็น สีย้อมผ้า หรือสารหนูส่วนวิตามินซีนั้นถ้าไม่ได้กินในปริมาณที่มากจนเกินไป คือจริงๆแล้วควรได้รับประมาณ 100 มิลลิกรัมต่อวันนั้น ไม่น่าจะมีผลต่อตัวโรค และวิตามินบีรวมในปริมาณที่ไม่มากเกินไป ก็ไม่น่ามีผลต่อตัวโรคเช่นกัน